**Նախագիծ 6-7**

**ՈՐՈՇՈՒՄ N -Ա**

**14 փետրվարի 2023թ.**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ԱՎԱԳԱՆՈՒ 2022 ԹՎԱԿԱՆԻ ԴԵԿՏԵՄԲԵՐԻ 27-Ի N 181-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 28-րդ կետով, «Նորմատիվ իրավական ակտերի մասին» Հայաստանի Հանրապետության օրենքի 33-րդ, 34-րդ հոդվածներով և հաշվի առնելով Կապան համայնքի ղեկավարի առաջարկությունը, ***համայնքի ավագանին որոշում է.***

1. Կապան համայնքի ավագանու 2022 թվականի դեկտեմբերի 27-ի «ՀՀ Սյունիքի մարզի Կապան համայնքի համայնքային ոչ առևտրային կազմակերպությունների աշխատակիցների թվաքանակը, հաստիքացուցակը և պաշտոնային դրույքաչափերը հաստատելու և ՀՀ Սյունիքի մարզի Կապան համայնքի ավագանու 2021 թվականի դեկտեմբերի 29-ի թիվ 143-Ա որոշումը մասնակի ուժը կորցրած ճանաչելու մասին» N 181–Ա որոշման մեջ կատարել հետևյալ փոփոխությունը.

Որոշման 29-րդ կետով հաստատված N 29 հավելվածը հաստատել նոր խմբագրությամբ՝ համաձայն հավելվածի:

2․ Որոշել հաշվապահներին ներկայացվող հետևյալ մասնագիտական պահանջներն ու կարգերի դասակարգման չափորոշիչները․

1. I կարգ – բարձրագույն մասնագիտական կրթություն և առնվազն 3 տարվա մասնագիտական ստաժ կամ բարձրագույն կրթություն և առնվազն 10 տարվա մասնագիտական ստաժ,
2. II կարգ – բարձրագույն մասնագիտական կրթություն և մինչև 3 տարվա մասնագիտական ստաժ, կամ բարձրագույն կրթություն և մինչև 10 տարվա մասնագիտական ստաժ, կամ ընդհանուր /լրիվ/ միջնակարգ կրթություն կամ միջին մասնագիտական կրթություն և առնվազն 10 տարվա մասնագիտական ստաժ։
3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից և դրա գորշողությունը տարածվում է 2023 թվականի փետրվարի 1-ից ծագած հարաբերությունների վրա։

***ՏԵՂԵԿԱՆՔ- ՀԻՄՆԱՎՈՐՈՒՄ***

**ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Կապան համայնքի ավագանու 2022 թվականի դեկտեմբերի 27-ի թիվ 181-Ա որոշման մեջ փոփոխություններ կատարելու մասին» ՀՀ Սյունիքի մարզի Կապան համայնքի ավագանու որոշման մեջ փոփոխություններ կատարելու նպատակն է դրույքաչափեր սահմանելը։Նոր ընդունվող որորշմամբ նախատեսվում է կրճատվել 3 թափուր հաստիք։

Նախագծի ընդունմամբ համայնքի բյուջեում եկամուտների ծախսերը ամսական նվազում է 193000 դրամով։